Die Welt: Suriya rasmiylari iyulda bir necha bor kimyoviy qurol qo‘lladi

Suriya rasmiylari iyulda bir necha bor o‘z aholisiga nisbatan kimyoviy qurol qo‘lladi. Bu haqda Suriya muxolifati va G‘arb maxsus xizmatlaridagi manbalarga tayanib, Germaniyaning Die Welt nashri ma’lum qildi, biroq hech qanday dalil-isbotlar keltirilmadi, deya xabar beradi “TASS”.

Gazetaga ko‘ra, Gutada 11 va 14-iyul kunlari gazsifat xlor qo‘llangan. Shuningdek, Damashq yaqinidagi Ayn-Tarma aholi punktida 1, 6, 13 va 14-iyul kunlari isyonchilarga qarshi zaharlovchi moddalar ishlatilgan.
G‘arb maxsus xizmatlarining ta’kidlashicha, oxirgi hujum chog‘ida zarin qo‘llangani ehtimoli yuqori va buning oqibatida 9 kishi halok bo‘ldi.